Flava is zegoduca (suterot)
Flava is zegoduca ( Masse und Macht ) tir dalaf grabom ke Elias Canetti, sanegayan bak 1960.

Atoera 
« Ana coba crakesa gan ayik sotir uzerara va megrupenuca [...]»

Bat taneaf blayak ke neva ruyer da tuwavon ayik sometir eyik. Gan luntuca 
vols crakera va uzerara stasa va intafa blira zo someadalar. Kotviele do saneg tigir, pune deolafa uzerara va artan va parara sodined. Ayik koe madasiko alavon gimangir enide va kon artan me di uzerar. Kontan va int deneon kobudes batinde askir kire va dratcesa aruca ke tamava ladivvawar.

Flava is zegoduca osk me tir dalaf grabom ke Canetti, voxosk tir inafe ane ne kobaveyene remi loa tol-sanda. Neva gamdoton ice ayikopa is seltafa sawavopa is mikropa is vundopa tigir ise va swavopa va flava glotcayana gan Le Bon is Freud iltcalapar.

|style="vertical-align: top;"|

|}
Flava is zegoduca
Flava is zegoduca
Flava is zegoduca
Flava is zegoduca